钦定古今图书集成/明伦汇编/氏族典/第147卷 > 孙览
## 钦定古今图书集成/明伦汇编/氏族典/第147卷 > 孙览

按《宋史孙觉传》：“觉弟览，字传师，擢第，知尉氏县。有屯
将，遇下虐，士卒谋因大阅杀之以叛。览闻，驰往谕之，
众意遂安。神宗壮其才，以为司农主簿。舒亶判寺，且
兼谏院，欲引览自助，览拒不答。亶怒，用帐籍违事劾
之，出提举利州、湖南常平，改京西转运判官，入为右
司员外郎。荆湖开疆，命往相其便。使还，为河东、河北”
转运副使，加直龙图阁。历知河中、应天府、江淮发运
使，进宝文阁待制，由桂徙广，又改渭州。召知开封府，
至则拜户部侍郎。与蔡京论《役法》不合，以龙图阁直
学士知太原。敌大入，览奋击败之。加枢密直学士，历
知河南、永兴，徙成都，辞不行，降为宝文阁待制。卒，年
五十九。